

**ΕΡΤ2 - Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΤΡΙΤΗ 2/9/2025**

**----------------------**

**12:00 ΠΑΡΑΣΚΗΝΙΟ (Ε)**

**13:00 Ο ΔΡΟΜΟΣ ΕΧΕΙ ΤΗ ΔΙΚΗ ΤΟΥ ΙΣΤΟΡΙΑ (Ε) Κ8 WEBTV**

**Σειρά ντοκιμαντέρ, παραγωγής 2009**

Οι δρόμοι μιας πόλης, της κάθε πόλης, είναι δεμένοι με τη ζωή μας. Στους δρόμους αυτούς γεννηθήκαμε και μεγαλώσαμε. Κρύβουν την ιστορία μας. Αλλά και ένα μέρος από την ιστορία της πόλης.

Προσωπικότητες της Ιστορίας, της επιστήμης και της Τέχνης έχουν «χαρίσει» τα ονόματά τους σε αναρίθμητους κεντρικούς ή όχι δρόμους της πρωτεύουσας.

Σ' αυτούς τους δρόμους θα «ταξιδέψουμε» μέσα από την εκπομπή. Αυτούς τους δρόμους θα γνωρίσουμε.

**«Οδός Τύχης»**

Η **οδός Τύχης** είναι ένας μικρός σχετικά δρόμος που βρίσκεται στη Γλυφάδα και πήρε το όνομά του από τη θεά Τύχη, θεότητα της αρχαιότητας. Η εκπομπή αναφέρεται στον ρόλο που ανέκαθεν παίζει η τύχη στον άνθρωπο, ο οποίος πάντα χρησιμοποιούσε πολλούς τρόπους για κερδίσει την εύνοιά της, πιστεύοντας ή χρησιμοποιώντας διάφορα «γούρια».

Για το κυνήγι της τύχης και τη σημασία που έχει αυτή στην ψυχολογία του ανθρώπου, μιλάει στην εκπομπή ο ψυχολόγος **Δημήτρης Μπούκουρας,** ενώ ο συγγραφέας και δημοσιογράφος **Σαράντος Καργάκος** μιλάει διεξοδικότερα για την αρχαία θεά Τύχη και τους μύθους γύρω απ’ αυτήν. Τη θέση της θρησκείας απέναντι στην τύχη και σε όσα πιστεύουν οι άνθρωποι σχετικά, παρουσιάζει ο πατήρ **Τιμόθεος Κιλίφης.**

**Παρουσίαση:** Θεοδώρα Βαρδαξή

**Σκηνοθεσία:** Αντώνης Τέμπος

**Εκτέλεση παραγωγής:** ΣΤΟΥΝΤΙΟ ΑΛΦΑ Α.Ε.

**13:30 ΑΝΑΚΑΛΥΠΤΟΝΤΑΣ ΤΟΝ ΚΟΣΜΟ (E)  Κ WEBTV ERTflix**
**Παιδική εκπομπή που συνδυάζει τη μάθηση με την ψυχαγωγία, προσφέροντας στους μικρούς θεατές μια μοναδική ευκαιρία να ανακαλύψουν νέες γνώσεις με τρόπο που προάγει τη φαντασία και την περιέργεια.**

**Eπεισόδιο 14ο:** **«Στο κέντρο της Γης: Μαθαίνοντας για τους σεισμούς»**

Ο **Πέτρος** και ο **Θάνος** επισκέπτονται το Γεωδυναμικό Ινστιτούτο Αθηνών για να ανακαλύψουν τι είναι ο σεισμός και από τι προκαλείται. Εκεί, τους υποδέχεται ο σεισμολόγος **Δημήτρης Μάκαρης.**

Τα παιδιά μαθαίνουν για τις τεκτονικές πλάκες, χαρτογραφούν μόνα τους έναν σεισμό και βλέπουν από κοντά πώς οι σεισμογράφοι εξελίχθηκαν και έγιναν το βασικό εργαλείο των σεισμολόγων. Ο Δημήτρης ενημερώνει τον Πέτρο και τον Θάνο για τη σημασία της πρόληψης και των μέτρων προστασίας σε έναν πιθανό σεισμό.

Στη συνέχεια, ο Πέτρος και ο Θάνος επισκέπτονται το εργαστήριο του επιστήμονα και, με διαδραστικά πειράματα και κατασκευές, δημιουργούν το φυσικό φαινόμενο της τριβής των τεκτονικών πλακών, οπτικοποιούν τις δονήσεις, πειραματίζονται με τη στατικότητα και φτιάχνουν τον δικό τους σεισμογράφο.

**Παρουσίαση:** Χρήστος Κυριακίδης

**Σκηνοθεσία-σενάριο:** Χρήστος Καρτέρης

**14:00 ΚΑΛΩΣ ΤΑ ΠΑΙΔΙΑ – Β΄ ΚΥΚΛΟΣ (Ε)**  **Κ WEBTV**

Το πρώτο τηλεοπτικό μαγκαζίνο για παιδιά γίνεται πραγματικότητα!

Οι ιδέες, οι σκέψεις αλλά και οι προβληματισμοί των παιδιών μπαίνουν στη σκαλέτα και δημιουργούν το: «Καλώς τα παιδιά»!

Μια γρήγορη, διασκεδαστική, κεφάτη εκπομπή που την παρουσιάζουν επίσης παιδιά!

Παιχνίδια, δραστηριότητες, ρεπορτάζ, συναντήσεις με επιστήμονες, συγγραφείς αλλά και άλλα παιδιά συνθέτουν μια μοναδική στο είδος της εκπομπή!

**Σκηνοθεσία:** Κώστας Βάγιας
**Αρχισυνταξία:** Αγγελική Καραχάλιου
**Μαγειρική:** Μάγκυ Ταμπακάκη
**Διεύθυνση παραγωγής:** Νάσος Γαλακτερός
**Παραγωγή:** PLAN A

**Eπεισόδιο** **57ο**

**15:00 ΓΚΟΡΝΤΟΝ ΡΑΜΖΙ: ΣΕ ΑΧΑΡΤΟΓΡΑΦΗΤΑ ΝΕΡΑ – Γ΄ ΚΥΚΛΟΣ  (E)**

**16:00** **ΑΥΤΟΙ ΠΟΥ ΠΗΡΑΝ ΤΑ ΒΟΥΝΑ - ΕΡΤ ΑΡΧΕΙΟ  (E)  Κ8 WEBTV**

**Με τη Γιούλη Επτακοίλη**

Σειρά εκπομπών,παραγωγής 2010,η οποίαφωτίζει τη ζωή ανθρώπων που ενώ γεννήθηκαν και μεγάλωσαν -ή έζησαν για μεγάλο χρονικό διάστημα- σε κάποιο αστικό κέντρο, αποφάσισαν να αφήσουν την πόλη και να αλλάξουν δραστικά τη ζωή και τη δουλειά τους.

Συναντάμε αυτούς τους ανθρώπους, μιλάμε μαζί τους για την απόφασή τους αυτή, για τις δυσκολίες προσαρμογής στη νέα τους «πατρίδα», για την απουσία ουσιαστικού σχεδίου αποκέντρωσης, αλλά και για το καυτό θέμα του βιοπορισμού, αφού πολλοί απ’ αυτούς ασχολήθηκαν με κάτι που δεν είχαν ποτέ φανταστεί ότι θα μπορούσαν να κάνουν.

**Eπεισόδιο 1ο: «Ο Κώστας»**

Από επιτυχημένος διαφημιστής και λάτρης του κέντρου της Αθήνας, έγινε μόνιμος κάτοικος Καστοριάς και «ερασιτέχνης» ξενοδόχος.

Βρίσκεται μόλις λίγους μήνες στην επαρχία, αλλά έχει ήδη δημιουργήσει μια όμορφη ζωή, με νέους φίλους και – κυρίως - άλλες ανάγκες!

**Σκηνοθεσία:** Πηνελόπη Κροντηροπούλου

**Παρουσίαση:** Γιούλη Επτακοίλη
**Αρχισυνταξία:** Τζίνα Ζορμπά
**Πρωτότυπη μουσική - στίχος και τραγούδι:** Σταμάτης Κραουνάκης

**Παραγωγή:** Νίκος Θεοδωράκης
**Διεύθυνση παραγωγής:** Άννα Σβύνου

**17:00 ΧΑΙΡΕΤΑ ΜΟΥ ΤΟΝ ΠΛΑΤΑΝΟ (Ε) Κ8 WEBTV GR**

**Κωμική οικογενειακή σειρά, παραγωγής 2020**

**Eπεισόδιο 60ό.** Έφτασαν τα Χριστούγεννα, αλλά και η πιο ιστορική ημέρα στον Πλάτανο. Οι Αθηναίοι σήμερα θα αγωνιστούν ενάντια στους Πλατανιώτες. Οι διαγωνιζόμενοι προπονούνται σκληρά όλη μέρα. Η Καλλιόπη είναι το φαβορί του χωριού, αφού στο κέντημα δεν την πιάνει καμιά! Όμως, ένας τραυματισμός θα τη βγάλει εκτός αγωνιστικού χώρου. Ήταν ατύχημα ή κάποιος έκανε σαμποτάζ στο χρυσό χέρι του Πλατάνου; Οι αγώνες αρχίζουν… Ποιος θα καταφέρει να κερδίσει και να κάνει δική του την κληρονομιά; Οι Αθηναίοι ή οι Πλατανιώτες; Το αποτέλεσμα είναι αμφίρροπο.

Όσο το χωριό ζει στους ρυθμούς των αγώνων, ο Παναγής δίνει μάχη να πείσει την Κατερίνα πως ο Λουκάς δεν έχει κανένα πρόβλημα υγείας. Γι’ αυτό βάζει μπροστά το σχέδιό του... Θα καταφέρει ο Παναγής να ξεσκεπάσει τον Λουκά;

**Eπεισόδιο 61ο.** Ο αγώνας μεταξύ του Λουκά και του Παναγή για τα μάτια της Κατερίνας, φέρνει τον Λουκά μια ανάσα πριν από την αποκάλυψη του μυστικού του. Μια απρόσμενη εξέλιξη, όμως, δίνει τέλος στους διαξιφισμούς των δύο αντρών. Τη μεγάλη ανατροπή στο 90΄, κάνει ο παπάς. Ο Παρασκευάς είναι πολύ δυσαρεστημένος με την έκβαση των αγώνων. Γενικά όλο το χωριό έχει στην μπούκα τον Ηλία που τακίμιασε με τη Μυρτώ. Δεν μπορούν, όμως, να καταλάβουν αν ο πονηρός μπακάλης θέλησε να γλιτώσει το χωριό τους από μια ενδεχόμενη ήττα ή έχει κάποιο άλλο ύπουλο σχέδιο…

Ο Βαγγέλας που έχει ανακαλύψει τις κρυφές συναντήσεις της κόρης του, Μυρτώς, με τον Ηλία, ανησυχεί και ετοιμάζεται ν’ αναλάβει δράση! Η Φιλιώ έχει φαγωθεί να γνωρίσει τη Μαργαρίτα και κανένα εμπόδιο δεν μπορεί να σταματήσει την επίμονη πεθερά! Ο Θοδωρής βοηθάει για μια ακόμη φορά τον Τζώρτζη να τα βρει με τη Χρύσα, ενώ η Κατερίνα συνεχίζει τις προσπάθειες να μιλήσει στον Λουκά. Ο Λουκάς, όμως, είναι αποφασισμένος να μην της δώσει την ευκαιρία. Δεν υπάρχει ούτε θεός ούτε δαίμονας που θα μπορούσε να τον σταματήσει από τη διεκδίκηση της κληρονομιάς!

**---------------------------**

**ΣΗΜ: Οι Α' & Β' ΠΡΟΗΜΙΤΕΛΙΚΟΙ ΓΙΑ ΤΟ ΠΑΓΚΟΣΜΙΟ ΠΡΩΤΑΘΛΗΜΑ ΒΟΛΕΪ ΓΥΝΑΙΚΩΝ μεταφέρονται για Τετάρτη 3/9/2025 ως εξής:**

**ΤΕΤΑΡΤΗ 3/9/2025**

**-------------------------**

**13:00** **ΠΑΓΚΟΣΜΙΟ ΠΡΩΤΑΘΛΗΜΑ ΒΟΛΕΪ ΓΥΝΑΙΚΩΝ - ΤΑΪΛΑΝΔΗ 2025 (Z) WEBTV GR ERTflix**

**Α΄ Προημιτελικός: Ολλανδία - Ιαπωνία**

**15:00** **ΓΚΟΡΝΤΟΝ ΡΑΜΖΙ: ΣΕ ΑΧΑΡΤΟΓΡΑΦΗΤΑ ΝΕΡΑ – Γ΄ ΚΥΚΛΟΣ  (E)**

**16:00** **ON THE ROAD  (E)**

**16:30** **ΠΑΓΚΟΣΜΙΟ ΠΡΩΤΑΘΛΗΜΑ ΒΟΛΕΪ ΓΥΝΑΙΚΩΝ - ΤΑΪΛΑΝΔΗ 2025 (Z) WEBTV GR ERTflix**

**Β΄ Προημιτελικός: Ιταλία - Πολωνία**

**ΠΕΜΠΤΗ 4/9/2025**

**--------------------------**

**12:00 ΠΑΡΑΣΚΗΝΙΟ (Ε)**

**13:00** **ΠΑΓΚΟΣΜΙΟ ΠΡΩΤΑΘΛΗΜΑ ΒΟΛΕΪ ΓΥΝΑΙΚΩΝ - ΤΑΪΛΑΝΔΗ 2025 (Z) WEBTV GR ERTflix**

**Γ΄ Προημιτελικός: Βραζιλία - Γαλλία**

**15:00 ΓΚΟΡΝΤΟΝ ΡΑΜΖΙ: ΣΕ ΑΧΑΡΤΟΓΡΑΦΗΤΑ ΝΕΡΑ – Γ΄ ΚΥΚΛΟΣ  (E)**

**16:00 ON THE ROAD (E) Κ8 WEBTV**

Ταξιδιωτική εκπομπή με επίκεντρο το αυτοκίνητο. Απευθύνεται όχι μόνο στους φίλους του αυτοκινήτου και στους λάτρεις του ταξιδιού, αλλά και σε οποιονδήποτε απολαμβάνει δράση, γέλιο και ανατροπές.

Τα επεισόδια εκτυλίσσονται στην Ελλάδα και στο εξωτερικό. Ξεφεύγοντας από την παραδοσιακή συνταγή παρουσίασης μιας θεματικής εκπομπής, στοχευμένης αποκλειστικά στο μοντέλο του αυτοκινήτου και στα τεχνικά χαρακτηριστικά του, η εκπομπή ασχολείται με τον οδηγό. Ανακαλύπτουμε τις ανάγκες του, τον τρόπο με τον οποίο καλείται να ξεπεράσει φυσικά εμπόδια και τις ειδικές γνώσεις που οφείλει να επιδεικνύει σε ένα άγνωστο περιβάλλον.

 **«Αστερούσια Όρη, περιβαλλοντική ενημέρωση, αναρρίχηση»**

Τα **Αστερούσια Όρη,** στα νότια του νομού **Ηρακλείου,** έχουν ενταχθεί στο δίκτυο **Natura 2000** και προστατεύονται από μια σειρά από συνθήκες. Ένας περιβαλλοντολόγος θα μας εξηγήσει πώς να προσεγγίζουμε με το όχημά μας ανάλογες περιοχές.

Το υπόλοιπο του επεισοδίου είναι αφιερωμένο στα αναρριχητικά πεδία των Αστερουσίων, που θεωρούνται από τα πιο εντυπωσιακά στην Ελλάδα.

Μια οικογένεια Γερμανών μεταναστών θα μας μυήσει στο άθλημα και θα μας παρουσιάσει το βασικό εξοπλισμό.

**Παρουσίαση-αρχισυνταξία:** Αλέξης Καπλάνης

**Σκηνοθεσία:** Νίκος Μιστριώτης

**Οργάνωση-διεύθυνση παραγωγής:** Γιάννης Κοψιάς

**Μοντάζ-επιμέλεια μουσικής:** Δημήτρης Μάρης

**Μοντάζ-γραφικά:** Νίκος Παπαδόπουλος

**Μοντάζ-μιξάζ:** Κώστας Μακρινός

**Βοηθός σκηνοθέτη:** Στέλα Αλισάνογλου

**Σήμα αρχής-τέλους:** Μάνος Κοκολάκης

**Οπερατέρ:** Ανδρέας Πετρόπουλος

**Ηχοληψία:** Αλέξανδρος Σακελλαρίου

**Σύμβουλος 4Χ4:** Κώστας Λιάπης

**Εκτέλεση παραγωγής:** XYZ Productions

**16:30 ΠΑΓΚΟΣΜΙΟ ΠΡΩΤΑΘΛΗΜΑ ΒΟΛΕΪ ΓΥΝΑΙΚΩΝ - ΤΑΪΛΑΝΔΗ 2025 (Z) WEBTV GR ERTflix**

**Δ΄ Προημιτελικός: ΗΠΑ - Τουρκία**

**18:30**  |   **SING THE SPOT - ΤΡΑΓΟΥΔΙΑ ΜΕ ΘΕΑ  (E)**  **Κ8** **WEBTV**

Το **«Sing The Spot - Τραγούδια με θέα»,** η **μουσική εκπομπή** της **ΕΡΤ2,** έρχεται για να αναζωπυρώσει την αγάπη, αλλά και ανάγκη μας, για καλή μουσική.

Σε τοποθεσίες άκρως εναλλακτικές και με επίκεντρο τη φύση γύρω από το αστικό τοπίο, γνωστοί αλλά και ανερχόμενοι καλλιτέχνες, συγκροτήματα και DJ, θα σας κρατήσουν συντροφιά μέσα από **δώδεκα ιδιαίτερα οπτικοακουστικά live.**

Στο **«Sing the Spot - Τραγούδια με θέα»** θα απολαύσετε τους ηλεκτρικούς **Whereswilder**, τους ποιητές της hip-hop **Anser x Eversor**, την DJ και παραγωγό **Εύα Θεοτοκάτου**, τον ατμοσφαιρικό **Theodore**, τον pop **Μonsieur Minimal** και την κολεκτίβα της reggae **Blend Mishkin & Roots Evolution ft. BnC & Sugahspank**, τον αγαπημένο ράπερ **Ταφ Λάθος** με full band, καθώς και τη **Nalyssa Green** με τη δική της ξεχωριστή ποπ μουσική.

Επίσης, θα παρακολουθήσετε σε μοναδικές live συμπράξεις την **Danai Nielsen** μαζί με το **Παιδί Τραύμα**, τις παραγωγούς του Kosmos **Ρουμπίνη Σταγκουράκη** και **Κλαούντια Ματόλα**, καθώς και τους **Lip Forensics** μαζί με τους **Strawberry Pills**.

Όλοι αυτοί οι καλλιτέχνες δίνουν τις συναυλίες τους σε **αττικά τοπία** από το **Λαύριο** και τον **Σχινιά** μέχρι τον **Πειραιά** και τα **Τουρκοβούνια.**

Τα δώδεκα ημίωρα επεισόδια του **«Sing The Spot - Τραγούδια με θέα»** θα τα «ακούτε» συνεχώς και από το **ERTFLIX.**

**Eπεισόδιο 6ο:** **«Leon of Athens - Οινόφυτα»**

Η εκπομπή «παραβιάζει» ελαφρώς τα Αττικά σύνορα και καταλήγει στα **Οινόφυτα,** όπου ο **Leon of Athens,** με νέα μπάντα και νέο look, μας υπόσχεται μια ιδιωτική και αλησμόνητη live εμφάνιση.

Ο Leon of Athens θεωρείται ένας από τους πιο πολύπλευρους και διεθνώς δραστήριους Έλληνες τραγουδοποιούς, με πολλαπλές συμμετοχές σε μεγάλα μουσικά φεστιβάλ του εξωτερικού.

**Διεύθυνση φωτογραφίας:** Νίκος Βούλγαρης

**Διεύθυνση παραγωγής:** Γιώργος Αδάμος

**Videographer:** Αντώνης Συμεωνίδης, Στάθης Βασιλειάδης, Δημήτρης Δαλακλής

**Χειριστής Drone:** Λεωνίδας Μιχελόπουλος

**Μοντάζ:** Δημήτρης Βαβάτσης

**Color correction:** Νίκος Μαυροκεφαλίδης

**Σήμα αρχής:** Πάρης Γρηγοράκης

**Μίξη ήχου-ηχοληψία:** Νίκος Γκουντινάκης

**Βοηθός ηχολήπτη:** Χρήστος Μπρίτο

**Συντονισμός παραγωγής-επιμέλεια κειμένων:** Νίκος Καραθανάσης

**Βοoking manager:** Νίκολας Χαρίτος

**Παραγωγός:** Ιάκωβος Πανουργιάς

**Τεχνική υποστήριξη:** HAST PRODUCTIONS

**Οργάνωση παραγωγής:** HAST PRODUCTIONS

**Εκτέλεση παραγωγής:** LOCAL STAGE

**19:00 ΜΙΚΗΣ ΘΕΟΔΩΡΑΚΗΣ - ΑΥΤΟΒΙΟΓΡΑΦΙΑ**

**----------------------------------**